Jaco Kriel onskuldig, mag Vrydagaand speelJaco Kriel – onskuldig (Foto GB Jordaan). Die straf van ŉ geelkaart was voldoende, het die tugkomitee van Sanzaar Woensdagoggend bevind nadat die Lions se Springbokflank Jaco Kriel uitgewys is vir die laatvat van die Stormers se losskakel Robert du Preez. Die tugkomitee, onder voorsitterskap van André Oosthuizen, het bevind dat die speler kontak met Du Preez gemaak het in ŉ poging om die bal af te storm en dat sy optrede nie ooreenstem met ŉ doelbewuste laat loop of obstruksie nie en dat hy dus nie reël 10.4(o) oortree het nie. Die tugkomitee het beslis dat dit nie ’n oortreding was wat ’n rooi kaart verdien het soos deur die uitwyskommissaris, Deker Govender, aanbeveel is nie. Die Lions se flank sal dus Vrydagaand op Emirates Airlinepark vir die Lions teen die Jaguares kan speel en vrese dat hy die toer of ten minste ŉ gedeelte daarvan na Australië sou misloop, is nou verby.